सरबत दा भला ट्रस्ट ने राजिंदरा हॉस्पिटल में दो डायलिसिस यूनिट लगाए
पटियाला | किडनीके रोगियों को डायलिसिस सुविधा देने के लिए सरकारी राजिंदरा हॉस्पिटल में दो डायलिसिस मशीनों का उद्घाटन कैबिनेट मंत्री सुरजीत सिंह रखड़ा और सरबत दा भला चैरिटेबल ट्रस्ट के मैनेजिंग ट्रस्टी डॉ. एसपी सिंह ओबराय ने सांझे तौर पर किया। इस अवसर पर प्रिंसिपल केडी सिंह, मेडिकल सुपरिंटेंडेंट बीएल भारद्वाज और ट्रस्ट की पंजाब इकाई के प्रधान जस्सा सिंह संधु, शिक्षा निर्देशक मदन लाल हसीजा अस्पताल का स्टाफ मौजूद था। रखड़ा ने कहा कि डॉ. ओबराय जैसे बहुत ही कम लोग हैं जो अपनी नेक कमाई को समाज के लिए खर्च कर समाज का ऋण उतारते हैं। डॉ. ओबराय ने बताया कि पटियाला के अमर हॉस्पिटल में 3 यूनिट पहले से ही चल रहे हैं। मध्यमवर्गी गरीब व्यक्ति का 750 रुपए में डायलिसिस होगा, जबकि अति गरीब व्यक्ति को 100 रुपए में यह सुविधा दी जाएगी।
hin_Deva hin_Deva